**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2020 M. LAPKRIČIO 26 D. SPRENDIMO NR. T1-259 IR JĮ KEITUSIŲ SPRENDIMŲ PAKEITIMO BEI PLUNGĖS RAJONO SAVIVALDYBEI NUOSAVYBĖS TEISE PRIKLAUSANČIŲ VIETINĖS REIKŠMĖS GATVIŲ IR KELIŲ PERDAVIMO PLUNGĖS RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI PATIKĖJIMO TEISE**

2022 m. liepos 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės vietinės reikšmės kelių (gatvių) sąrašus, patvirtintus Plungės rajono savivaldybės tarybos 2020 m. lapkričio 26 d. sprendimu Nr. T1-259 „Dėl Plungės rajono savivaldybės vietinės reikšmės kelių (gatvių) sąrašų patvirtinimo bei turto perdavimo Plungės rajono savivaldybės administracijai valdyti, naudoti ir disponuoti patikėjimo teise“ (kartu su 2021 m. liepos 29 d. sprendimu Nr. T1-205 ir 2022 m. balandžio 28 d. sprendimu Nr. T1-102), juos papildant naujais duomenimis ir išdėstyti nauja redakcija (sprendimo 1 ir 2 priedai).

2. Perduoti sprendimo 1 punkto prieduose nurodytą patikslintą turtą Plungės rajono savivaldybės administracijai valdyti, naudoti ir disponuoti patikėjimo teise.

Savivaldybės meras

SUDERINTA:

Administracijos direktoriaus pavaduotojas,

pavaduojantis Administracijos direktorių Mantas Česnauskas

Turto skyriaus vyr. specialistė Inga Daublienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus patarėja Donata Norvaišienė

Sprendimą rengė Turto skyriaus vyr. specialistė Daiva Gricienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2020 M. LAPKRIČIO 26 D. SPRENDIMO NR. T1-259 IR JĮ KEITUSIŲ SPRENDIMŲ PAKEITIMO BEI PLUNGĖS RAJONO SAVIVALDYBEI NUOSAVYBĖS TEISE PRIKLAUSANČIŲ VIETINĖS REIKŠMĖS GATVIŲ IR KELIŲ PERDAVIMO PLUNGĖS RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI PATIKĖJIMO TEISE“**

2022 m. liepos 5 d.

Plungė

**1. Parengto teisės akto projekto tikslai, uždaviniai, problemos esmė.** Šis Plungės rajono savivaldybės tarybos sprendimo projektas teikiamas, siekiant patikslinti Plungės rajono savivaldybės vietinės reikšmės kelių (gatvių) sąrašus, perduoti Plungės rajono savivaldybės administracijai valdyti, naudoti ir disponuoti patikėjimo teise Plungės rajono savivaldybei nuosavybės teise priklausantį sprendimo 1 ir 2 prieduose nurodytą turtą.

**2. Kaip šiuo metu yra sprendžiami projekte aptarti klausimai.** Plungės rajono savivaldybės administracija 2020 m. gruodžio 22 d. yra pasirašiusi sutartį Nr. BT6-01-855 su UAB „Geopagrindas“ dėl Plungės rajono savivaldybei priklausančių kelių ir gatvių kadastrinių matavimų bylų sudarymo ir suderinimo VĮ Registrų centre. Šuo metu yra atliekami kadastriniai matavimai ir sisteminami duomenys apie Plungės r. savivaldybėje esančius kelius. Kelių kadastrinių matavimų bylos yra suderintos VĮ Registrų centre, bet nėra įregistruota nuosavybė Plungės r. savivaldybei ir patikėjimo teisė Plungės r. savivaldybės administracijai.

**3. Kodėl būtina priimti sprendimą, kokių pozityvių rezultatų laukiama.** Atlikus Plungės rajono savivaldybės Plungės miesto gatvių bei Plungės rajono seniūnijų kelių ir gatvių kadastrinius matavimus, nustatyta, kad gatvių ilgiai nesutampa su duomenimis, kurie pateikti Turto skyriaus rengtame Plungės r. sav. tarybos 2020 m. lapkričio 26 d. sprendime Nr. T1-259 „Dėl Plungės rajono savivaldybės vietinės reikšmės kelių (gatvių) sąrašų patvirtinimo bei turto perdavimo Plungės rajono savivaldybės administracijai valdyti, naudoti ir disponuoti patikėjimo teise“ir jį keitusių 2021 m. liepos 29 d. sprendimo Nr. T1-205 ir 2022 m. balandžio 28 d. sprendimo Nr. T1-102, pateiktuose 1 ir 2 prieduose. Nesutapus duomenims, VĮ Registrų centras atsisako įrašyti (pakeisti) nekilnojamųjų daiktų kadastro duomenis į nekilnojamojo turto kadastrą. Bus patikslinti Plungės r. savivaldybėje esančių kelių ilgiai.

**4. Siūlomos teisinio reguliavimo nuostatos.** Siūloma:

1. Pakeisti Plungės rajono savivaldybės vietinės reikšmės kelių (gatvių) sąrašus, patvirtintus Plungės rajono savivaldybės tarybos 2020 m. lapkričio 26 d. sprendimu Nr. T1-259 „Dėl Plungės rajono savivaldybės vietinės reikšmės kelių (gatvių) sąrašų patvirtinimo bei turto perdavimo Plungės rajono savivaldybės administracijai valdyti, naudoti ir disponuoti patikėjimo teise“, kartu su 2021 m. liepos 29 d. sprendimu Nr. T1-205 ir 2022 m. balandžio 28 d. sprendimu Nr. T1-102 juos papildant naujais duomenimis.

2. Perduoti sprendimo prieduose nurodytą turtą Plungės rajono savivaldybės administracijai valdyti, naudoti ir disponuoti patikėjimo teise.

**5. Pateikti skaičiavimus, išlaidų sąmatas, nurodyti finansavimo šaltinius.** Reikalingos lėšos teisinei registracijai atlikti.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pakeisti Plungės rajono savivaldybės tarybos 2020 m. lapkričio 26 d. sprendimą Nr. T1-259 „Dėl Plungės rajono savivaldybės vietinės reikšmės kelių (gatvių) sąrašų patvirtinimo bei turto perdavimo Plungės rajono savivaldybės administracijai valdyti, naudoti ir disponuoti patikėjimo teise“ ir jį keitusius sprendimus (2021 m. liepos 29 d. sprendimą Nr. T1-205 ir 2022 m. balandžio 28 d. sprendimą Nr. T1-102).

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybių nėra, korupcijos vertinimas neatliekamas**.**

**8. Nurodyti, kieno iniciatyva sprendimo projektas yra parengtas.** Siekiant patikslinti vietinės reikšmės kelių sąrašą.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Supažindinti visos Plungės r. sav. seniūnijas.

**11. Kita svarbi informacija.** (Gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas.** (Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Duomenų tikslumas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Turto skyriaus vyr. specialistė Daiva Gricienė